

**VLADA REPUBLIKE HRVATSKE**

**DIREKCIJA ZA KORIŠTENJE**

**SLUŽBENIH ZRAKOPLOVA**

**OPISI POSLOVA, I PODACI O PLAĆI, TESTIRANJE KANDIDATA/KINJA I LITERATURA ZA PRIPREMANJE KANDIDATA/KINJA ZA TESTIRANJE**

**Temeljem Javnog natječaja za prijam u državnu službu na neodređeno vrijeme, KLASA: 112-01/23-01/05, URBROJ: 50434-23-01 od 13. rujna 2023. godine**

**ODJEL LETAČKIH OPERACIJA**

**1. Kapetan zrakoplova – instruktor zaštite zrakoplova i članova posade** - **1 (jedan/na) izvršitelj/ica,na neodređeno vrijeme, uz obvezni probni rad u trajanju od 3 (tri) mjeseca**

**Opis poslova:**

* Obavlja poslove izrade i ažuriranja dokumentacije zaštite zrakoplova i članova posade Direkcije;
* Prati zrakoplovnu regulativu za područje zaštite zrakoplova i članova posade;
* Obavlja poslove provođenja obveznih i ostalih potrebnih stručnih osposobljavanja službenika Direkcije za područje zaštite zrakoplova i članova posade;
* Surađuje sa zrakoplovnim vlastima i drugim organizacijama pri procjeni sigurnosnog stanja na destinacijama zrakoplova Vlade Republike Hrvatske;
* Obavlja poslove Kapetana zrakoplova;
* Obavlja i druge poslove iz svog djelokruga;
* U svom radu odgovoran je voditelju Odjela letačkih operacija.

**2. Podaci o plaći:**

Plaću radnog mjesta državnog službenika, čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.
Koeficijent složenosti poslova službeničkog radnog mjesta iz javnog natječaja, utvrđen je člankom 7.d stavku 1. podstavku d) Uredbe o nazivima radnih mjesta i koeficijentima složenosti poslova u državnoj službi ("Narodne novine", broj 37/01, 38/01, 71/01, 89/01, 112/01, 07/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 02/14, 94/14, 140/14, 151/14, 76/15,100/15, 71/18, 73/19, 63/21 i 13/22, 139/22, 26/23 i 87/23 i dalje u tekstu: Uredba) te iznosi **1,164.**

**3. Testiranje kandidata/kinja i literatura za pripremanje kandidata/kinja za testiranje**

Provjera znanja, sposobnosti i vještina kandidata/kinja te rezultata u dosadašnjem radu, utvrđuje se putem testiranja i razgovora (intervjua) Komisije za provedbu javnog natječaja s kandidatima/kinjama.

Testiranje se provodi u 2 (dvije) faze.

**3.1. Prva faza testiranja**

U 1. (prvu) fazu testiranja upućuju se svi /e kandidati/kinje koji/e ispunjavaju formalne uvjete iz Javnog natječaja, a čije su prijave pravodobne i potpune. 1. (prva) faza testiranja sastoji se od provjere znanja, sposobnosti i vještina bitnih za obavljanje poslova predmetnog radnog mjesta.

Provjera znanja se obavlja pisanim putem.

Pitanja kojim se testira provjera znanja, sposobnosti i vještina bitnih za obavljanje poslova radnog mjestakapetan zrakoplova – instruktor zaštite zrakoplova i članova posade temelji se na sljedećim propisima/izvorima:

Jeppesen Enroute Manual - Introduction

Bombardier Challenger CL604 AFM/OM

**3.2. Druga faza testiranja**

U 2. (drugu) fazu testiranja upućuju se kandidati/kinje koji/e su ostvarili/e najbolje rezultate u 1. (prvoj) fazi testiranja i to 15 (petnaest) kandidata/kinja. Ako je u prvoj fazi testiranja zadovoljilo manje od 15 (petnaest) kandidata/kinja u 2. (drugu) fazu postupka pozvat će se svi/e kandidati/kinje koji/e su zadovoljili/e u 1. (prvoj) fazi testiranja. Svi/e kandidati/kinje koji/e dijele 15. (petnaesto) mjesto u 1. (prvoj) fazi testiranja, pozvat će se u 2. (drugu) fazu testiranja.

2. (druga) faza testiranja sastoji se od:

- usmene provjere znanja engleskog jezika.

**3.3. Razgovor (intervju)**

Na razgovor (inervju) pozvat će se kandidati/kinje koji/e su ostvarili/e ukupno najviše bodova u 1. (prvoj) i 2. (drugoj) fazi testiranja i to 10 (deset) kandidata/kinja. Ako je u 2. (drugoj) fazi testiranja zadovoljilo manje od 10 (deset) kandidata/kinja, na razgovor (intervju) će se pozvati svi/e kandidati/kinje koji/e su zadovoljili/e u 2. (drugoj) fazi testiranja. Svi/e kandidati/kinje koji/e dijele 10. (deseto) mjesto nakon provedenog testiranja u 1. (prvoj) i 2. (drugoj) fazi, pozvat će se na razgovor (intervju).

Komisija za provedbu javnog natječaja u razgovoru s kandidatima/kinjama utvrđuje znanja, sposobnosti i vještine, interese, profesionalne ciljeve i motivaciju kandidata/kinja za rad u državnoj službi te rezultate ostvarene u njihovom dosadašnjem radu.

Vrijeme i mjesto održavanja testiranja bit će objavljeni najmanje 5 (pet) dana prije dana određenog za testiranje na web-stranici Direkcije za korištenje službenih zrakoplova

[(https://vlada.gov.hr/o-vladi/kako-funkcionira-vlada/uredi-vlade/direkcija-za-koristenje-sluzbenih-zrakoplova-32002/32002),](file:///C%3A%5CUsers%5Csvivoda%5CDesktop%5C%28https%3A%5Cvlada.gov.hr%5Co-vladi%5Ckako-funkcionira-vlada%5Curedi-vlade%5Cdirekcija-za-koristenje-sluzbenih-zrakoplova-32002%5C32002%29%2C)

**DIREKCIJA ZA KORIŠTENJE**

 **SLUŽBENIH ZRAKOPLOVA**